NaiveNeuron/SloPal huggingface dataset:
Ľ. Kaník, minister práce, sociálnych vecí a rodiny SR: (2003-10-30):
Návrh zákona upravuje osobný rozsah starobného dôchodkového sporenia, platenie príspevkov na starobné dôchodkové sporenie, vecný rozsah a inštitucionálne usporiadanie systému starobného dôchodkového sporenia, dohľad štátu nad vykonávaním starobného dôchodkového sporenia. Systém starobného dôchodkového sporenia bude výlučne príspevkovo definovaný a financovaný z príspevkov na osobných dôchodkových účtoch. Príspevky na osobné dôchodkové účty bude platiť a odvádzať zamestnávateľ vo výške 9 % z vymeriavacieho základu zamestnanca do Sociálnej poisťovne. Sociálna poisťovňa bude vyberať a vymáhať príspevky na starobné dôchodkové sporenie, rovnako ako vyberá a vymáha poistné na sociálne poistenie. Vstup do systému starobného dôchodkového sporenia bude povinný pre tie osoby, ktoré pred 1. januárom 2005 neboli dôchodkovo poistené v Sociálnej poisťovni. Osoby, ktoré boli pred 1. januárom 2005 dôchodkovo poistené v Sociálnej poisťovni, sa budú môcť rozhodnúť, či vstúpia do systému starobného dôchodkového sporenia, alebo zostanú len v priebežnom systéme. Na toto rozhodnutie je v zákone vytvorená lehota 18 mesiacov. Za vymedzený okruh osôb bude platiť príspevky štát a za invalidných dôchodcov bude platiť príspevky na starobné dôchodkové sporenie Sociálna poisťovňa. Osobe, ktorá poberá invalidný dôchodok, sa bude naďalej viesť osobný účet v dôchodkovej správcovskej spoločnosti až do zavŕšenia dôchodkového veku. Zo starobného dôchodkového sporenia sa bude poskytovať starobný dôchodok a predčasný starobný dôchodok, ktoré budú vyplácané formou programového výberu s doživotným dôchodkom alebo formou doživotného dôchodku. Tiež sa budú vyplácať pozostalostné dôchodky a jednorazové vyrovnanie, čo je vlastne dedenie akumulovaných zostatkov na osobných účtoch. Dôchodková správcovská spoločnosť bude vytvárať tri dôchodkové fondy s rôznou investičnou stratégiou a investičným horizontom, viesť osobné dôchodkové účty, spravovať dôchodkové aktíva sporiteľov. Dôchodková správcovská spoločnosť bude povinná zveriť majetok v dôchodkových fondoch depozitárovi, ktorým bude banka alebo pobočka zahraničnej banky na území Slovenskej republiky. Dohľad nad systémom starobného dôchodkového sporenia bude vykonávať Úrad pre finančný trh, ktorý vykonáva dohľad nad činnosťou poisťovní a správcovských spoločností v Slovenskej republike. Jednotlivé parametre systému starobného dôchodkového sporenia boli navrhnuté tak, aby zavedenie starobného dôchodkového sporenia v rámci realizácie dôchodkovej reformy neohrozilo plnenie maastrichtských kritérií a neskoršie zavedenie jednotnej európskej meny. Ďakujem za pozornosť. To je všetko. Z. Martináková, podpredsedníčka NR SR: Ďakujem, pán minister. Dávam slovo spravodajkyni, ktorú určil navrhnutý gestorský výbor pre sociálne veci a bývanie, pani poslankyni Edit Bauer.
Krajniak, Milan, minister práce, sociálnych vecí a rodiny SR (2020-09-17):
Vážený pán podpredseda, vážené dámy a páni, ďakujem za slovo. Ja som už včera v rozprave aj pri skrátenom, aj v prvom čítaní, povedal podstatu tohto návrhu. Tak snáď len veľmi v krátkosti zhrniem. Ide o dve veci. Vzhľadom na to, že už sa školy nezatvárajú celoplošne, ale podľa regionálnej epidemiologickej situácie, vznikla tam disproporcia medzi tým, kto má nárok na pandemickú OČR-ku, keď má deti v škole a keď má deti v škôlke. A toto skrátené legislatívne konanie to zjednocuje. Čiže už nebude možné, tak ako pred letom to bolo tak, že rodič posúdil epidemiologickú situáciu a na základe rozhodnutia povedal, že dám alebo nedám dieťa do škôlky alebo do školy, a keď sa rozhodol, že nedám, mal automaticky nárok na pandemickú OČR-ku. Teraz je to závislé na rozhodnutí riaditeľa školy, v tomto prípade aj riaditeľa škôlky alebo Úradu regionálneho zdravotníctva. Druhá vec, ktorú meníme, je, že na jar Sociálna poisťovňa, na jar, pred letom Sociálna poisťovňa získavala informácie od okresných úradov o tom, ktoré deti sú v škole alebo v škôlke, a na základe toho posudzovala žiadosti o vyplácanie pandemickej OČR-ky. Teraz sa to mení, aby dostávali informácie, ktoré deti nie sú v škole alebo v škôlke, pretože ich bude menej, a preto to spracovávanie žiadostí bude takýmto spôsobom jednoduchšie. Toto sú dve zmeny, ktoré sa týkajú tohto návrhu zákona. Ďakujem.
Lackovič, Marek, poslanec NR SR (2024-01-08):
Ďakujem pekne aj tebe, pani poslankyňa, za taký exkurz aj do minulosti a mne sa veľmi páčilo alebo... a páčilo tá, tá, tá obhliadka alebo tá, vrátenie sa v čase za Vladimírom Mečiarom, ktorý je takým mentorom, sa mi zdá, aj pri koncipovaní tohto, tohto celého. Ale ešte aj Vladimír Mečiar pri tom všetkom pôsobí ako taký neskúsený a neškodný chalanisko niekde z detského ihriska oproti tomu čo tu teda predvádza vládny valec. A áno, ono v podstate neverím, že som sa opäť dožil toho momentu, že sa menia zákony len preto, že polícia vyšetruje nominantov súčasnej vlády. Ak ste kandidovali za SMER alebo HLAS, máte skrátka ochranu. Vyšetrujú vás policajti? Nevadí, vyhodíme ich z práce. Nemôžeme, lebo sú pod ochranou zákona? Nevadí, zmeníme si zákon. Robí vám problémy prokuratúra? Žiadny problém, zrušíme prokuratúru. Hrozia vám vysoké tresty za korupciu? Korupciu znížime, budeme sa tváriť, že neexistuje. Sedíte vo väzbe? Možno už čoskoro vám dáme amnestiu, pretože budeme mať vlastného pána prezidenta. A mohli by sme pokračovať, len pri tom zabúdame akosi, že spôsob, akým sa teraz správame, je cestou aj pre budúcnosť a pre budúce generácie, a neviem, teda že čo im tu necháme, ale javí sa, že bohviečo to teda nebude. Každým porušením zákonov či morálky vytvárane nebezpečný precedens, ktorý naozaj môže povzbudiť ďalšie a ďalšie vlády konať rovnako ako teraz vy.
J. Šimko, poslanec: (2004-10-19):
Konštatujem, že uvedený vládny návrh zákona spĺňa po formálno-právnej stránke všetky náležitosti v zmysle rokovacieho poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Vychádzajúc z oprávnení, ktoré pre mňa ako pre spravodajcu vyplývajú, odporúčam, aby sa Národná rada Slovenskej republiky uzniesla v zmysle rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. októbra 2004 č. 904 a podľa rokovacieho poriadku navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre vzdelanie, vedu, šport a mládež, kultúru a médiá, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 24. novembra 2004 a gestorský výbor do 25. novembra 2004. Pán predsedajúci, prosím, aby ste otvorili rozpravu k tomuto návrhu.
Zmajkovičová, Renáta, podpredsedníčka NR SR (2012-09-13):
Nech sa páči, pán minister.
Žitňanská, Jana, poslankyňa NR SR (2023-03-21):
Ďakujem veľmi pekne. Ctené kolegyne, kolegovia, dovoľte, aby som vám v krátkosti uviedla zákon, ktorý predkladáme spolu s pani poslankyňou Drábikovou, pani poslankyňou Marcinkovou a pánom poslancom Ondrom Dostálom. Nie je to žiadna novinka na pôde tohto parlamentu, návrh sa týka toho, aby osobní asistenti mohli pomáhať deťom, ktorým sú títo asistenti pridelení, to znamená, že deťom so zdravotným znevýhodnením aj na pôde školy. Viac si o tom povieme v rozprave, do ktorej sa hlásim ako prvá. Ďakujem.
Holý, Štefan, podpredseda vlády SR (2021-04-01):
Vážený pán predsedajúci, vážené panie poslankyne, vážení páni poslanci, hlavným dôvodom vypracovania vládneho návrhu zákona o ochrane hospodárskej súťaže a o zmene a doplnení niektorých zákonov je transpozícia smernice Európskeho parlamentu a Rady č. 2019/1 z 11. decembra 2018 o posilnení právomocí orgánov na ochranu hospodárskej súťaže v členských štátoch na účely účinnejšieho presadzovania práva a o zabezpečení riadneho fungovania vnútorného trhu, ktorej cieľom je posilniť efektivitu aplikácie pravidiel hospodárskej súťaže v členských štátoch Európskej únie prostredníctvom zosúladenia právomocí úradov na ochranu hospodárskej súťaže, niektorých aspektov konaní týkajúcich sa ochrany hospodárskej súťaže a tiež zavedením pravidiel medzinárodnej spolupráce medzi orgánmi členských štátov pri dožadovaní oznámení a dokumentov pri vykonávaní inšpekcií a vymáhaní pokút. Protimonopolný úrad už má vo veľkej miere zosúladenú vnútroštátnu právnu úpravu s právnou úpravou Európskej únie. Vládny návrh zákona prináša niektoré zmeny vo vzťahu k nezávislosti a posilneniu postavenia úradu a zefektívňuje fungovanie už existujúcich pravidiel prostredníctvom niektorých nových procesných ustanovení, resp. zavedení niektorých nových inštitútov. Vládny návrh zákona nad rámec transpozície zohľadňuje niekoľko ďalších zmien, ktoré vyplynuli z aplikačnej praxe Protimonopolného úradu Slovenskej republiky. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Hufková, Eva, poslankyňa NR SR (2014-07-11):
Ďakujem pekne. Vážená pani predsedajúca, vážený pán guvernér Národnej banky, vážené panie poslankyne, páni poslanci. Dovoľte, aby som ako určená spravodajkyňa výboru predniesla správu Výboru Národnej rady pre financie a rozpočet o výsledku prerokovania správy o stave a vývoji finančného trhu za rok 2013, tlač 1021. Správu pridelil predseda Národnej rady svojím rozhodnutím č. 1032 zo dňa 12. mája 2014 na prerokovanie výboru pre financie a rozpočet do 20. júna 2014. Ako gestorský výbor určil výbor pre financie a rozpočet. Výsledok rokovania vo výbore. Uvedenú správu prerokoval výbor pre financie a rozpočet a prijal k nej uznesenie č. 299 zo dňa 17. júna 2014. Uvedený výbor predloženú správu zároveň vzal na vedomie a odporučil Národnej rade správu vziať na vedomie. Gestorský výbor schválil uvedenú správu uznesením č. 313 zo dňa 24. júna 2014. Určil ma za spravodajkyňu výboru. Výbor ma poveril predniesť správu výboru na schôdzi Národnej rady. Zároveň odporučil Národnej rade podľa § 26 ods. 1 zákona Národnej rady o rokovacom poriadku vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady. Návrh uznesenia je prílohou tejto správy. Ďakujem, pani predsedajúca, skončila som. Otvorte, prosím, rozpravu.
R. Kaliňák, podpredseda vlády a minister vnútra SR: (2008-11-06):
Skončil som.
Solymos, László, poslanec NR SR (2012-10-24):
Ďakujem pekne. Ja len veľmi krátko. Ďakujem za faktické poznámky. Ja som nehovoril, že je tu milióndvestotisíc odborárov, že všetcia tí, ktorí hlasovali za SMER, v týchto voľbách, že sú odborári. To som nepovedal. Ale myslím si, v každom prípade, že tento návrh novely vytvára presne také podmienky, aby tam, kde doteraz boli harmonické vzťahy, mohli byť narušené práve tým, že tento návrh dáva odborárom také práva a také možnosti, ktoré ja si myslím, že sú neadekvátne. Práve preto tam, kde sú teraz momentálne harmonické vzťahy, sa jednoducho môžu vytvoriť tie trojčlenné odborové zväzy, ktoré majú také výhody, o ktorých tu, nechcem to znova tu opakovať, to už hovorili, 15 minút mesačne, a tak ďalej a tak ďalej, ktoré musí jednoducho zamestnávateľ platiť, a tým pádom samozrejme pre toho zamestnávateľa tým jednak vznikajú náklady a jednak možnože tie harmonické vzťahy sa môžu narušiť. Takže asi toľko. Ďakujem pekne.
Jurinová, Erika, podpredsedníčka NR SR (2014-06-26):
Ďakujem, pán poslanec. Poprosím pána poslanca Mikuša so svojím príspevkom v rozprave.
Pellegrini, Peter, predseda NR SR (2024-01-16):
Pani poslankyňa, ja len pripomínam, že ja som uznal pripomienku pána Dostála, dal som o nej hlasovať a väčšina poslancov sa rozhodla, že nechce postupovať tak, ako navrhol pán Dostál. To nebolo moje rozhodnutie, tak len poprosím, to väčšina parlamentu rozhodla, tak ako rozhodla hlasovaním o námietke pána poslanca Galka, ktorý takisto namietal, že postup nechce, tak som dal o ňom hlasovať a väčšina parlamentu demokraticky rozhodla, že to jednoducho bude tak. Takže to nie sú moje individuálne rozhodnutia, to sú rozhodnutia hlasovaním pléna Národnej rady Slovenskej republiky, tak vás poprosím. (Potlesk.) Pani poslankyňa Števulová.
V. Palko, minister vnútra SR: (2004-06-23):
Vážené panie poslankyne, vážení páni poslanci, vzhľadom na uvedené si vás dovoľujem požiadať o vyslovenie súhlasu s predloženým dohovorom. Ďakujem za pozornosť.
Stuška, Michal, poslanec NR SR (2024-06-27):
Ďakujem pekne. Pán predsedajúci, dajte, prosím, hlasovať o návrhu uznesenia v znení, ako je uvedené v materiáli k tlači 315, a to že Národná rada Slovenskej republiky: a) konštatuje, návrh účtovnej závierky Sociálnej poisťovne za rok 2022 bol predložený v súlade s § 122 ods. 4 písm. c) tretí bod zákona č. 461/2003 Z. z. o sociálnom poistení v znení zákona č. 677/2006 Z. z. v termíne určenom na predloženie návrhu štátneho záverečného účtu Slovenskej republiky; b) schvaľuje účtovnú závierku Sociálnej poisťovne za rok 2022 s tým, že celková tvorba fondov a výdavky sú určené tak, ako je uvedené v predloženom materiáli.
Paška, Pavol, predseda NR SR (2013-05-17):
Chcete reagovať, pán poslanec Záhumenský?
Mego, Jaroslav, poslanec NR SR (2024-02-13):
V prerokovanom zákone vystúpili štyria poslanci, nepodali žiadny návrh. Pán predseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Plaváková, Lucia, poslankyňa NR SR (2024-02-21):
Ďakujem veľmi pekne. Ja len veľmi krátko, aby som už nezdržiavala. Chcela by som sa tiež pridať k výzve aj ku všetkým opozičným poslancom, poslankyniam, ale aj koaličným, aby sme naozaj prijali túto zmenu, posunuli návrh do druhého čítania, pretože môže zásadným spôsobom pozitívne ovplyvniť životy mnohých ľudí na Slovensku. Máme túto moc vo svojich rukách a máme aj túto zodpovednosť, tak s ňou naložme adekvátne. Ďakujem.
Pellegrini, Peter, predseda NR SR (2023-12-20):
Pán poslanec Mažgút.
Šeliga, Juraj, podpredseda NR SR (2020-04-07):
Pán poslanec Suja.
J. Kužma, poslanec: (2002-01-30):
I. Presperín, podpredseda NR SR: Pán poslanec, najprv musíme otvoriť rozpravu k tomuto bodu programu. Potom budeme hlasovať. Ďakujem pekne. Prosím, aby ste sa posadili na miesto pre spravodajcov výborov. Otváram rozpravu o tomto bode programu. Do rozpravy sa písomne prihlásili pán poslanec Weiss, Hrušovský, Šebej a Kanis. Prosím zatiaľ, aby sa ostatní vymazali z tabule. Tie prihlášky do rozpravy ústne pustíme až po tomto kole rozpravy. Pán poslanec Hrušovský má podľa rokovacieho poriadku právo vystúpiť ako prvý v rozprave, keďže sa prihlásil do rozpravy aj on. Nech sa páči pán podpredseda, máte slovo.
Bugár, Béla, podpredseda NR SR (2018-05-17):
Nech sa páči, prezentujme sa a hlasujme o tomto návrhu. (Hlasovanie.) Prítomných 138 poslancov, za hlasovalo všetkých 138. Konštatujem, že uznesenie sme schválili. Procedurálny návrh, pán poslanec Zelník.
Bašistová, Alena, poslankyňa NR SR (2019-05-14):
Ďakujem veľmi pekne. Vážený pán predseda, vážené panie poslankyne, vážení páni poslanci, v súlade s § 73 zákona o rokovacom poriadku som bola určená za spravodajkyňu k návrhu zákona, ktorý je uvedený pod tlačou 1444. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1538 z 25. apríla 2019 navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Prosím, pán predseda, otvorte všeobecnú rozpravu.
Přidal, Alojz, poslanec NR SR (2013-02-06):
Pán predseda, v rozprave vystúpili poslanci Viskupič, Jurinová a pán Fecko, ktorí podali pozmeňujúce a doplňujúce návrhy. Pán predseda, najskôr je ale potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy. Prosím, dajte hlasovať o skrátení lehoty.
Pčolinský, Peter, podpredseda NR SR (2023-05-18):
Prezentujeme sa a hlasujeme o pozmeňovacom návrhu. Vyžaduje širšiu odbornú diskusiu. (Hlasovanie.) Prítomných 136, za 55, zdržalo sa 80, nehlasoval 1. Tento pozmeňovací návrh pána poslanca Linharta sme, bohužiaľ, neschválili.
V. Veteška, podpredseda NR SR: (2005-10-28):
vládnom návrhu zákona o alternatívnej službe v čase vojny a vojnového stavu . Vládny návrh zákona ste dostali pred prvým čítaním ako tlač č. 1227. Spoločnú správu máte ako tlač č. 1227a. Prosím ministra obrany Slovenskej republiky pána Lišku, aby vládny návrh zákona odôvodnil.
Grendel, Gábor, podpredseda NR SR (2023-03-30):
Teraz dávam slovo spravodajcovi, ktorého určil navrhnutý gestorský výbor pre financie a rozpočet, predsedovi tohto výboru pánovi poslancovi Mariánovi Viskupičovi.
Palkovič, Michal, minister zdravotníctva SR (2023-06-15):
Vážený pán predsedajúci, vážení prítomní, vážená pani poslankyňa, mám tu pripravený nejaký text. Dobre, ja vám ho odovzdám, ale poviem teraz tak od srdca. Lieky sú obrovský problém v Slovenskej republike. Minulý rok sme mali navýšenie rozpočtu o 10 %, tento rok o 2 %, to znamená, že, samozrejme, chýba tam obrovské množstvo zdrojov, ak sa bavíme o tom, že chceme aspoň byť konkurencieschopní. Je to dôsledok zanedbávania vôbec liekovej politiky v Slovenskej republike a na ministerstve zdravotníctva počas desiatich rokov. Bavíme sa o tom, že ceny rástli približne o 10 %, hovorím za minulý rok, a 2 % tento. Čo my reálne v tomto krátkom období môžme urobiť, je, že stále zaraďujeme lieky s výnimkových do riadnej úhrady, lebo to je jediný spôsob, ale viete, že to tiež neni dobré. Stlačili sme cenu tak nízko, že sme v podstate neatraktívni pre producentov, neatraktívni pre generiká. To znamená, že to podporuje reexport. Reexport ovplyvňovať moc nemôžme, pretože už sme dostali zdvihnutý prst od Európskej komisie, že to je voľný trh. To znamená, že to je veľký problém, ale je tam tá šanca, že tie generiká predsa len nejaké budú prichádzať, že sa bude NIHO, ja ich volám že moji tabletkári, dohovárať na báze, že skutočne tam bude nejaká efektívna, efektívny manažment. My očakávame, že keďže to zanedbávanie bolo 10 rokov, tak stabilizácia liekovej politiky s nejakým finančným rozpočtom, už sme sa včera bavili o tom, že bude niekde v úrovni približne 100 miliónov na budúci rok, teraz bolo okolo 50 miliónov tento rok, s tým, že vieme, 50 miliónov urobíme sekeru, tak bude trvať približne dva až tri roky, skorej určite neočakávajme, že bude dostupnosť inovatívnej liečby, že bude dostupnosť aj bežných liečiv. Máme výpadky aj antibiotík, detských antibiotických mastí, antihypertenzív a podobne. To sa bude diať, to sa deje aj na európskom poli. Antidiabetiká nám teraz vypadli, tak sme hľadali rýchlo náhradu. Čiže snažíme sa. Na druhej strane musím povedať, že máme aj niektoré, už za toho môjho pôsobenia niektoré také celkom optimistické veci, že sme sa dostali v podstate k inovatívnej liečbe karcinómu prsníka na, v podstate procesy a aj spotrebu úrovne vyspelých krajín... (Prerušenie vystúpenia predsedajúcim.)
Blanár Juraj, podpredseda NR SR (2022-12-01):
Ďakujem. Prerušujem rokovanie o tomto bode programu. Ďakujem obom, navrhovateľovi aj pánovi spoločnému spravodajcovi. Vážené pani poslankyne, páni poslanci, teraz by sme mali pokračovať programom a bodom, ktorým je druhé čítanie návrhu poslancov Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, je to parlamentná tlač 1141, avšak predkladatelia ma pred chvíľou informovali, že chcú, aby tento bod prepadol na záver programu, pretože ešte prebiehajú rokovania na to, aby tento návrh mohol byť prijateľný pre väčšinu v parlamente. Takže prepadáva tento bod na záver programu. Pristúpime k ďalšiemu bodu, ktorým je druhé čítanie návrhu poslancov Tomáša Tarabu, Štefana Kuffu a Filipa Kuffu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Je to parlamentná tlač 1147. Pozerám sa vizuálne, v pléne nevidím ani jedného z predkladateľov tohto bodu, preto konštatujem v zmysle rokovacieho poriadku, že tento bod vzhľadom na ich neprítomnosť prepadáva na záver programu prebiehajúcej schôdze. To isté pravdepodobne nastane aj s bodom programu, ktorým je druhé čítanie o návrhu poslancov Tomáša Tarabu na vydanie, pardon, poslanca Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov. Je to parlamentná tlač 1151. Opäť konštatujem, keďže sa predkladateľ nenachádza v rokovacej sále, v zmysle rokovacieho poriadku prepadáva tento bod na záver programu prebiehajúcej schôdze. Postúpime k ďalšiemu bodu schváleného programu a tým je druhé čítanie o návrhu poslanca Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Je to pod parlamentnou tlačou 1095, spoločná správa výborov je pod tlačou 1095a. Dávam slovo pánovi poslancovi Martinovi Čepčekovi, aby ako navrhovateľ tento návrh zákona odôvodnil. Nech sa páči, pán poslanec. (Rokovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1095.)
Zemanová, Anna, poslankyňa NR SR (2023-06-13):
Chcela som, aby to bolo takto povedané. (Prerušenie vystúpenia predsedajúcim.)
Kašper, Igor, poslanec NR SR (2020-07-23):
Ja som sa trochu aj spotil, ako som tu sedel pri tom vystúpení, a to už je čo povedať v túto hodinu, a sľubujem, že vzhľadom na tú energiu, ktorá išla z vás, že začnem aj ja viac chodiť do posilňovne a budem si od vás asi súkromne pýtať recept na tú kávu, ktorú ste si dali pred týmto vystúpením, musela byť teda riadne silná. A zareagujem len na jednu, len na jedno klamstvo, ktoré ste povedali, že táto vláda zariadila deficit 12 mld. Vy veľmi dobre viete, že to tak nie je, že to nezariadila táto vláda, ale zariadila to proste vyššia moc, ktorá je tu a ktorá zasiahla celý svet. Tak vás poprosím nabudúce, aj keď bude takáto nočná hodina, aby ste neklamali. Ďakujem.
Pellegrini, Peter, predseda NR SR (2014-11-26):
Prezentujme sa a hlasujme o tomto návrhu (Hlasovanie.) Prítomných 141 poslancov, za 81, proti boli 8, zdržalo sa 52. Konštatujem, že Národná rada schválila vládny návrh zákona o pohľadávkach štátu. Vážené panie poslankyne, páni poslanci, ďakujem vám veľmi pekne. Vyhlasujem prestávku do 17.30 hod., ešte predtým procedurálne návrhy. Pán predseda Raši.
Herák, Ján, poslanec NR SR (2020-11-12):
Pán Mazurek, pokoj hlavne, nadýchneme sa, lebo vy keď začnete komunikovať, tak najprv sa treba nadýchnuť, aby vám bolo dostatočne rozumieť. Dobre? Čiže to sa naučíme potom možno inokedy. Ale ešte raz. Vy sa idete oháňať slovami fašistami? Vy ste, pozrite si vaše videá, pozrite si vaše správanie. Pred niekoľkými rokmi, ako ste vy, vy, pán Mazurek, konkrétne aj s vašimi chlapcami, vašimi kolegami, robili to, čo ste robili. Čiže, pán Mazurek, vyprosím si, aby ste urážali nás. Urážali nás, že my sme fašisti. A čo sa týka toho celoplošného testovania, neviem, či ste fyzicky vy boli prítomný pri rôznych odberových miestach, ale práve to celoplošné testovanie, a už to tu bolo niekoľkokrát povedané, ukázalo, ukázalo všetkým voličom, ktorí sa zúčastnili, a ukázalo sa to, že to bolo veľmi správne, že to bol správny krok, ktorý ukázal, že treba celoplošne testovať. A vďaka Bohu, pán Mazurek, ktorý vy vytvárate hnev práve na tých rôznych manifestáciách, kde ste boli fyzicky prítomný, ktorý vy nedodržujete pravidlá, nenosíte rúška, tak len klamete, dehonestujete a vytvárate ten strach u ľudí, u slušných ľudí. Čiže, pán Mazurek, prosím vás, neklamte a nevytvárajte a hlavne nezvolávajte ľudí k 17. novembru, lebo vďaka vám, vďaka vám, pán Mazurek, tam ľudia prídu a zase budú vytvárať len strach. Strach u ľudí, ktorí to absolútne nepotrebujú. A my nie sme fašisti, ale vy ste fašista.
Bagačka, Michal, poslanec NR SR (2018-01-30):
Ďakujem za slovo. Vážený pán predseda, pán podpredseda vlády, kolegyne, kolegovia, predkladám spoločnú správu výborov Národnej rady Slovenskej republiky k predmetnému prerokovanému vládnemu návrhu, tlač 764, v druhom čítaní. Národná rada Slovenskej republiky uznesením č. 952 zo 6. decembra 2017 pridelila návrh zákona na prerokovanie výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením č. 319 z 23. januára 2018, Výbor Národnej rady pre financie a rozpočet uznesením č. 251 z 29. januára 2018, Výbor Národnej rady pre hospodárske záležitosti uznesením č. 200 z 25. januára 2018. Z uznesení výborov pod bodom III vyplývajú pozmeňujúce a doplňujúce návrhy. Gestorský výbor odporúča hlasovať spoločne o všetkých týchto návrhoch s odporúčaním výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, tlač 764, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 216 z 30. januára 2018. Týmto uznesením ma výbor poveril ako spravodajcu predložiť návrhy podľa § 81 ods. 2, 83 ods. 4 a 84 ods. 2 a § 86 rokovacieho poriadku Národnej rady Slovenskej republiky. Skončil som, pán predseda. Prosím, otvorte rozpravu.
Přidal, Alojz, poslanec NR SR (2011-12-09):
Vážený pán predseda Národnej rady, vážené panie poslankyne, páni poslanci, dňa 23. mája 2011 sa skončilo funkčné obdobie Ing. Jána Chabana, člena Rady pre reguláciu, ktorého na návrh Národnej rady Slovenskej republiky vymenoval pán prezident Slovenskej republiky na obdobie štyroch rokov podľa zákona č. 276/2001 Z. z. o regulácii v sieťových odvetviach a o zmene a doplnení niektorých zákonov, na uvoľnené miesto člena Rady pre reguláciu navrhuje nových kandidátov aspoň dvoch na jedno miesto. Ten navrhovateľ, ktorý navrhol člena, ktorému členstvo zaniklo, teda v tomto prípade Národná rada, a to do dvoch mesiacov odo dňa, keď zaniklo členstvo doterajšieho člena. Z uvedeného dôvodu je potrebné vykonať voľbu kandidátov na člena Rady pre reguláciu. Za člena rady môže byť vymenovaný občan Slovenskej republiky, ktorý spĺňa citovaným zákonom ustanovené podmienky. Na základe listu predsedu Výboru Národnej rady Slovenskej republiky pre hospodárstvo, výstavbu a dopravu z 20. mája 2011 adresovaného predsedom klubov, poslancom Národnej rady Slovenskej republiky, boli predložené štyri návrhy na: Ing. Jaroslava Gorása, Ing. Jána Magyara, Ing. Viliama Mikuláša a Ing. Vladimíra Štefánika. Výbor na 34. schôdzi 29. júna 2011 posúdil predložené návrhy. Konštatoval, že podľa predloženej dokumentácie Ing. Viliam Mikuláš a Ing. Vladimír Štefánik spĺňajú predpoklady, ktoré sú ustanovené v § 9 ods. 2, 3, 5, 7 a 8 citovaného zákona. Ing. Jaroslav Gorás nespĺňa predpoklady ustanovené v § 9 ods. 2 písm. b) citovaného zákona, ide o 10 rokov praxe v sieťových odvetviach alebo v cenotvorbe a z toho bola podmienka 5 rokov v riadiacej funkcii. A navrhovaného Ing. Jána Magyara navrhovateľ László Solymos stiahol. Výbor odporučil vykonať akt voľby podľa príslušných ustanovení zákona Národnej rady Slovenskej republiky č. 350/1196 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku o voľbe a odvolávaní funkcionárov a v súlade s ním navrhol ďalší postup, a to takýto: Zvoliť dvoch členov na člena rady pre reguláciu verejným hlasovaním použitím hlasovacích lístkov. Ak nebude požadovaný počet kandidátov zvolený, teda aspoň dvaja kandidáti, vykonať podľa čl. 15 volebného poriadku opakovanú voľbu a do opakovanej voľby postupujú nezvolení kandidáti. Ak ani v opakovanej voľbe nebude zvolený požadovaný počet kandidátov, teda aspoň dvaja kandidáti, vykonať novú voľbu podľa čl. 16 volebného poriadku na ďalšej schôdzi Národnej rady Slovenskej republiky. Do novej voľby postupujú nezvolení kandidáti, ktorí neboli zvolení vo voľbe ani v opakovanej voľbe, a novonavrhnutí kandidáti. Rozhodnutie výboru platí pri každej novej voľbe. Pán predseda Národnej rady Slovenskej republiky, prosím, otvorte rozpravu.
Blaha, Ľuboš, podpredseda NR SR (2023-12-19):
Na faktické poznámky bude reagovať pán poslanec Viliam Tankó.
Hort, Milan, podpredseda NR SR (2011-07-11):
S reakciou na faktické poznámky sa teraz prihlásil pán poslanec Burian. Nech sa páči.
Kyselica, Lukáš, poslanec NR SR (2021-10-06):
Áno, áno.
Paška, Pavol, predseda NR SR (2012-11-06):
Ďakujem pekne. Takže nebudeme o návrhu pani podpredsedníčky Národnej rady rokovať. Poprosím potom, aby bol stiahnutý z programu. Budeme pokračovať hlasovaním. Poprosím pána poslanca Poliačika, pán poslanec, uveďte, prosím, hlasovanie v prvom čítaní o návrhu pánov poslancov Jozefa Viskupiča a Miroslava Kadúca na vydanie zákona č. 45 o poslancoch Slovenskej národnej rady. Je to tlač 211. Poprosím vás, dámy a páni, o pozornosť, ideme hlasovať. Máme pred sebou naozaj veľa hlasovaní, takže poprosím o pozornosť. (Hlasovanie o návrhu poslancov Národnej rady Slovenskej republiky Jozefa Viskupiča a Miroslava Kadúca na vydanie zákona, ktorým sa zrušuje zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov , tlač 211.)
Kollár, Jozef, poslanec NR SR (2010-12-08):
Dajte, prosím, hlasovať o vládnom návrhu zákona ako o celku s návrhom schváliť.
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 120, za 83, proti 11, zdržalo sa 13 poslancov, 13 nehlasovali. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči.
Matovič, Igor, poslanec NR SR (2016-10-27):
Pre mňa osobne prístup hlavne teda vládnej strany SMER, ktorá nám vládne už z posledných desať rokov deviaty rok, v tejto otázke je takým, by som povedal, takým podobným symbolom ako prístup tejto strany alebo teatrálne ukazovanie tých desať, dvadsať, tridsaťtisícových hodiniek a popieranie vlastne toho, čo majú vo svojom názve. Keď raz majú „sociálna demokracia“, tak si myslím, že mali by sa v prvom rade starať o slabších či už sociálne, áno, možno niekedy aj mentálne a možno niekedy aj ľudí, ktorí sú závislí a ochraňovať rodiny, ktoré hazardom veľmi, veľmi trpia, lebo to nie je o tom, že však dobre, keď je niekto závislák a teda nahádže to tam, tak ublíži samému sebe. By sme mali pozerať, komu ďalšiemu v tej rodine ubližuje. Keď už je to syn, tak možno áno, tým rodičom, ktorí z toho nešťastní a potom splácajú za toho syna dlhy. Keď je to manžel, je to omnoho horšie a keď je to manžel v rodine, ktorá má deti, tak je to úplne najhoršie. SMER deväť rokov tento problém ignoruje. A štát, ktorý potrebuje zarábať na nešťastí svojich občanov či na nešťastí rodín, ktoré majú medzi sebou závislých ľudí na hazarde, nie je štát. Taký štát zlyháva na základnú svoju funkciu a vy, ktorí máte v názve „sociálna demokracia“, zlyhávate na to, čo sľubujete ľuďom pred každými jednými voľbami, že budete chrániť tých slabších a budete prijímať zákony v prospech slabších ľudí. Presne tak isto, ako keď ste oklamali v roku 2006, keď váš predseda v predvolebnej kampani sľuboval, ako odškodníte ľudí okradnutých nebankovkami a potom ste im ukázali dlhý nos. Presne takisto kašlete a klamete ľudí, keď sa štítite názvom „sociálna demokracia“ a v skutočnosti zarábate na nešťastí rodín, ktoré majú niektorého člena závislého na hazarde.
Jurinová, Erika, podpredsedníčka NR SR (2015-06-25):
O slovo požiadal v rámci rozpravy pán navrhovateľ. Nech sa páči.
Ďuriš Nicholsonová, Lucia, podpredsedníčka NR SR (2018-10-18):
Ďakujem veľmi pekne. Vyčerpali sme čas určený na hodinu otázok, takže neviem, že či máte doplňujúcu otázku, pani poslankyňa, ale, okej, ďakujeme. Takže ďakujeme aj vám, pani ministerka, a dáme si trojminútovú prestávku, aby teda civilizovane mohli členovia vlády odísť, a my sa potom budeme venovať nášmu ďalšiemu programu. (Krátka prestávka.) (Po prestávke.)
Zmajkovičová, Renáta, podpredsedníčka NR SR (2013-06-17):
Pán poslanec Galko.
Pellegrini, Peter, predseda NR SR (2023-12-19):
Pani poslankyňa Remišová s procedurálnym návrhom.
Danko, Andrej, podpredseda NR SR (2023-12-14):
Poslanec Kišš.
Zmajkovičová, Renáta, podpredsedníčka NR SR (2013-10-28):
Pán poslanec Sulík.
Adamčík, Eduard, poslanec NR SR (2019-11-28):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
P. Hrušovský, predseda NR SR: (2004-03-11):
Pristúpime teraz k odpovediam na otázky pre vás, pán premiér. Prvú položila pani poslankyňa Eva Rusnáková, ktorá sa vás pýta: „Bude vláda hľadať ďalšie možnosti na financovanie rómskych asistentov učiteľa pre MŠ, ZŠ, SŠ aj mimo zdrojov štátneho rozpočtu? Výsledky doterajšej činnosti sú pozitívne a potreby škôl sú vyššie, ako umožňujú účelovo viazané finančné prostriedky štátneho rozpočtu.“ Pán premiér, môžete odpovedať.
Paška, Pavol, predseda NR SR (2014-05-29):
(Hlasovanie). 138 prítomných, 129 bolo za, 9 sa zdržali. Návrh sme postúpili do druhého čítania.
Doležal, Andrej, minister dopravy a výstavby SR (2020-11-04):
Ďakujem pekne, pán predsedajúci. Vážené panie poslankyne, vážení páni poslanci, dovoľte mi z poverenia vlády Slovenskej republiky uviesť vládny návrh zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov v súvislosti s ochorením COVID-19. Vláda Slovenskej republiky vypracovala predložený návrh zákona o podpore cestovného ruchu s cieľom zabezpečiť podporu a opätovné reštartovanie odvetvia cestovného ruchu, ktoré je najviac zasiahnutým odvetvím ochorením COVID-19. Predmetom návrhu zákona je úprava, ktorá umožňuje zabrániť zániku tých organizácií cestovného ruchu, ktoré kvôli pandémii ochorenia COVID-19 nedosiahli dostatočný počet prenocovaní. Zároveň úprava umožňuje pri výpočte výšky požadovanej dotácie zo strany Ministerstva dopravy a výstavby a výstavby Slovenskej republiky v rokoch ´22 a ´23 vychádzať z údajov o vybraných členských príspevkoch a vybranej dane za ubytovanie v roku 2019. No a tá najpodstatnejšia zmena a úprava zákona sa týka schémy štátnej pomoci a pomoci de minimis pre podporu podnikov v odvetví cestovného ruchu pre zníženie negatívnych dopadov pandémie ochorenia COVID-19. Vážené panie poslankyne, páni poslanci, prosím o podporu pre prijatie a schválenie predloženého vládneho návrhu zákona. Ďakujem veľmi pekne.
Zmajkovičová, Renáta, podpredsedníčka NR SR (2013-06-28):
Pán poslanec Uhliarik.
Kollár, Boris, predseda NR SR (2022-11-30):
Prosím, prezentujme sa a hlasujeme. (Hlasovanie.) Prítomných 140 poslancov, za 88, proti 13, zdržalo sa 38, nehlasoval 1. Konštatujem, že sme schválili vládny návrh novely zákona č. 180/2014 Z. z. o podmienkach výkonu volebného, volebného práva .
Laurenčík, Milan, podpredseda NR SR (2022-05-04):
Ďakujem, pán minister. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Marcelovi Mihalikovi. Nech sa páči.
Kozelová, Monika, poslankyňa NR SR (2020-09-22):
Pani poslankyňa Sulanová, ja neviem, čo degraduje vás, ale teda mňa ako členku slovenského parlamentu degraduje váš príspevok ako človeka neuznávajúceho a potlačujúceho vlastné dejiny, lebo to, čo ste tu dnes predviedli, je skutočne bohapusté prekrúcanie dejín, Iste, my môžeme mať rôzne názory na pamätné dni, ale to prekrúcanie, to vám naozaj nesvedčí a myslím si, že nikomu. Ďakujem.
Šeliga, Juraj, podpredseda NR SR (2020-12-04):
Pán poslanec Kotleba.
Bugár, Béla, podpredseda NR SR (2018-12-06):
Na vystúpenie pani poslankyne s faktickými poznámkami ôsmi. Končím možnosť sa prihlásiť. Pán poslanec Číž.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146 poslancov, za 87, proti 14, zdržalo sa 45 poslancov. Návrh sme schválili.
Čaplovič, Dušan, minister školstva, vedy, výskumu a športu SR (2012-07-26):
Ďakujem veľmi pekne. Mám jednu minútu na to. Vážený pán poslanec, nebudem vám musieť odpovedať písomne, ako som chcel na túto vašu otázku. Chcem len tuná deklarovať, že ministerstvo školstva, vedy, výskumu a športu sa snaží podporovať aktivity Asociácie univerzít tretieho veku v Slovenskej republike aj tým, že už niekoľko rokov uhrádza členské príspevky, lebo sú aj v rámci toho medzinárodného, tej medzinárodnej siete, Asociácia univerzít tretieho veku v dvoch medzinárodných organizáciách celosvetového Združenia univerzít tretieho veku a Európskej federácie starších študentov. V súčasnosti pripravuje ministerstvo pri príležitosti Európskeho roka aktívneho starnutia a solidarity tohto roku výzvu zameranú na vzdelávanie seniorov a rozširovanie vedomostí zvyšujúcich kvalitu života seniorov cez európske fondy. To dostanete, tá možnosť tu bude a bude to výrazne podporené v rámci Operačného programu Vzdelávanie a, samozrejme, aj vo vzťahu k legislatíve môžem dať prísľub, že sa týmto vašim podnetom budeme výrazne zaoberať, aby sme tento systém vzdelávania ukotvili aj do legislatívneho procesu a vytvorili podmienky tak, ako to je v iných európskych štátoch a vyspelých štátoch v okolí Slovenskej republiky. Toľkoto z mojej strany.
S. Kahanec, poslanec: (2008-02-08):
Minimálne ma tu trošku nepresviedčajú o korektnosti také zvláštne postoje, že keď sa jedná o vyvlastňovanie pri cestách, pri diaľniciach a podobne, tam hovoríme, že tých pár ľudí, ktorí prídu do konfliktu a ktorí prídu o svoje pozemky, no tak tí musia ustúpiť verejnému záujmu. Čiže tých pár ľudí necháme na vedľajšej koľaji, i keď hovoríme o primeranej náhrade. Na druhej strane tu zase tých niekoľko sto alebo tisíc ľudí z verejného záujmu v danom meste takisto ignorujeme a uprednostňujeme vlastne zase len pár ľudí, ktorí majú na tom dajme tomu záujem z titulu vlastníckych vzťahov k daným pozemkom alebo z rôznych iných príčin ich záujmu. Takže skúsme byť v tomto smere aj v rámci koaličných pohľadov korektní a spravodliví pri rozhodovaní. Ďakujem pekne.
Blanár, Juraj, podpredseda NR SR (2022-11-15):
Pán poslanec Schlosár s faktickou poznámkou ako posledný.
Petrák, Ľubomír, poslanec NR SR (2016-09-13):
Ďakujem pekne za slovo. Pani kolegyňa, no možno keby vám pán Poliačik bol vysvetlil niektoré veci, možno by ste aj vo svojom vystúpení použila iné argumenty, lebo niekedy som sa cítil ako Alenka v ríši divov, o čom to rozprávate. Budem úplne konkrétny. Vaše prirovnanie, že technické zariadenie, v zásade možnosť manipulácie hlasovania poslancov, nehnevajte sa, ale slová ako totálna hlúposť, nemôžem použiť iné, napriek tomu, že ste dáma, že som na pôde slovenského parlamentu. Ak hovoríte o tom, že či niekto kontroluje technické zariadenie, možno keby ste nechodili až po začiatku rokovania alebo pred hlasovaním a došli sem niekedy medzi štvrť na deväť a pol deviatou, tak by ste tu videli technikov, ako preskúšavajú každé technické zariadenie a nemali by ste tieto pochybnosti. Ak ste obhajovali pani poslankyňu a podpredsedníčku Nicholsonovú, akým brilantným spôsobom zvládla prepočítanie poslancov, lebo technické zariadenie je nám nanič, tak vám musím povedať, že keby ste si pozreli ten rokovací poriadok, ktorý v zásade ste sa zaviazali nedodržiavať, tak tam nájdete také, také osoby, ktoré sa volajú skrutátori, a tí skrutátori slúžia na sčítavanie hlasov v prípade, ak nefunguje technické zariadenie. Ale toto sú veci, ktoré vás zjavne ako nejakým spôsobom nerozčuľujú, ani nerozptyľujú, takže budete si tvrdiť svoju „pravdu“, ktorá s pravdou nemá absolútne nič spoločné. Vrchol vášho tvrdenia, treba vymyslieť mechanizmus, akým zamedzíme obštrukciu. Obštrukciu koho? Opozície? Veď to je normálny parlamentný nástroj politického boja v parlamente. Alebo obštrukciu môže vykonávať iba opozícia a vládna koalícia na toto právo nemá? A potom prečo voláte o rovnosti šancí a príležitostí a rovnosti zbraní v parlamente? Skúste sa zamyslieť nad tými slovami. (Potlesk.)
Hort, Milan, podpredseda NR SR (2011-02-01):
Pán poslanec Raši bol jediný prihlásený písomnou formou. A teraz otváram možnosť prihlásiť sa do rozpravy ústne. Evidujem spravodajcu pána poslanca Novotného ako jediného. Uzatváram možnosť prihlásiť sa do rozpravy ústnou formou. Slovo má pán poslanec a spravodajca k tomuto prezidentom vrátenému zákonu, pán poslanec Novotný.
Laurenčík Milan, podpredseda NR SR (2021-05-06):
Prosím, prezentujme sa a hlasujme o návrhu pána spravodajcu postúpiť zákon do tretieho čítania ihneď. (Hlasovanie.) Prítomných 120, za 87, proti 0, zdržalo sa 33, hlasovali všetci. Konštatujem, že sme posunuli návrh zákona do tretieho čítania . Teraz teda pristúpime k tretiemu čítaniu a ja otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nie, vyhlasujem rozpravu za skončenú. Teraz pristúpime k hlasovaniu o návrhu zákona ako celku. Prosím, pán spoločný spravodajca, uveďte odporúčanie gestorského výboru.
Blanár, Juraj, podpredseda NR SR (2021-11-03):
Uzatváram trinásť faktických poznámok na vaše vystúpenie. Ako prvý pán spravodajca Karahuta.
Majorová Garstková, Jana, poslankyňa NR SR (2021-10-20):
Vážený pán predsedajúci, vážené poslankyne, vážení poslanci, financovanie základných škôl, stredných škôl a školských zariadení je problém, ktorý ja osobne dlhodobo vívam... vnímam. (Povedané so smiechom.) V meste Kežmarok, odkiaľ pochádzam, sa každoročne vedú búrlivé diskusie na pôde mestského zastupiteľstva práve na túto tému. Najväčším problémom zákona v jeho súčasnej podobe je, že samospráva je povinná neštátnym, teda súkromným a cirkevným zriaďovateľom poskytnúť len 88 % finančných prostriedkov napočítaných na jedného žiaka oproti žiakovi v mestskej škole či škôlke. Konkrétne v meste Kežmarok sa v minulosti, asi do roku 2019, kedy sa prvýkrát podarilo vybojovať podľa mňa spravodlivé financovanie, takýmto spôsobom ukrátili súkromní a cirkevní zriaďovatelia o čiastku v priemere 200-tisíc eur ročne. Tieto peniaze samospráva zapojila do rozpočtu a financovala aktivity, ktoré so vzdelávaním nemali nič spoločné. Druhým problémom je nejednotnosť výpočtu koeficientu a jeho následného použitia, kde taktiež dochádza ku kráteniu finančných zdrojov pre tieto zariadenia zo strany samosprávy. Tento zákon podľa môjho názoru vyrieši nespravodlivosť, ktorá sa deje na rodičoch a deťoch, ktoré navštevujú školy a školské zariadenia u súkromných a cirkevných zriaďovateľov. Všetci platíme rovnaké dane, tak nerozumiem, prečo jedni dostanú príspevok viac a iní menej. Je potrebné si uvedomiť, že toto sú finančné prostriedky na prevádzku a mzdy, a pod pojmom prevádzka ja osobne chápem aj materiálno-technické vybavenie škôl, škôlok, detských klubov, družín a podobne. Všetci predsa chceme, aby naše deti vyrastali v prostredí, v ktorom sa môžu plnohodnotne vzdelávať. Vážené kolegyne, vážení kolegovia, ja vás ako spolupredkladateľka chcem aj touto cestou požiadať o podporu tohto zákona. Ďakujem pekne.
Figeľ, Ján, podpredseda NR SR (2015-02-18):
Nech sa páči, Miroslav Kadúc.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) Prítomných 138 poslancov, za 91, proti 5, zdržalo sa 41, nehlasoval 1. Uvedený návrh sme schválili.
Sulík Richard, predseda NR SR (2011-10-11):
Poprosím pánov kolegov potichšie.
V. Veteška, podpredseda NR SR: (2005-10-27):
Pán minister, chcete vystúpiť? Nech sa páči.
Pellegrini, Peter, predseda NR SR (2023-12-20):
Prezentujme sa a hlasujme o druhom pozmeňujúcom návrhu pána poslanca Malatinca. (Hlasovanie.) Prítomných 138, za 78, proti 49, zdržalo sa 9, nehlasovali 2. Tento návrh sme schválili.
Jarjabek, Dušan, poslanec NR SR (2018-02-06):
Ďakujem pekne za slovo, pán predsedajúci. Pán poslanec Pčolinský, ja vám celkom teraz nerozumiem, čo ste to hovorili, preto lebo vy ste tuná vystupovali ako zarytý východniar, ale ak sa nemýlim, tak na našom aute je taká značka, že BL. Však? A ja teraz neviem, že či vy ste ako východniar v Bratislave alebo Bratislavčan na východe alebo ako to je vlastne s vami, lebo bijete sa tu do pŕs ako východniar, ale prvý ste z toho východu zdupkali. Tak ako je to vlastne s nami ? To len skutočne by som strašne rád vedel preto, lebo mám taký pocit, že vodu kážete a víno pijete. Alebo opačne?
Viskupič, Marián, poslanec NR SR (2023-02-07):
Takže toto, toto sú tie veci, že zasa všetky takéto zvýšenia vo finále zaplatia ľudia, ľudia, ľudia. A ja väčšinou, bohužiaľ, viac práve, práve tí chudobnejší. Čiže toto, toto som chcel ešte raz akoby zopakovať, že možno dať na zváženie, či v prospech toho, aby skutočne bez problémov prešiel fakt dobrý zákon z dielne pána ministra, že či fakt je potrebné vlastne to tam dávať tieto obedy zadarmo, ktoré teda proste rozdeľujú to. A ešte raz to poviem. Deti v hmotnej núdzi majú i dnes obedy zadarmo a deti, ktorým teda tie obedy skončili, to bolo kompenzované ich rodičom pôvodným zvýšením daňového bonusu. A skončím úplne už tým, skutočne žiadny obed nie je zadarmo. Všetko, všetko, čo niekto dostane zadarmo, sa niekde musí zaplatiť. Platí to štát a štátu to platia aj tak občania. Ďakujem pekne za pozornosť. Možno stihneme faktické, či?
Žiga, Peter, podpredseda NR SR (2024-10-02):
Pán poslanec Kišš.
Vavrek, Štefan, poslanec NR SR (2019-10-15):
Ďakujem za slovo. Vážený pán predsedajúci, v rozprave nevystúpil nikto, nebol podaný žiadny pozmeňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 7 spoločne s odporúčaním gestorského výboru schváliť.
B. Bugár, podpredseda NR SR: (2005-02-03):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Budeme pokračovať prvým čítaním o návrhu poslanca Národnej rady Slovenskej republiky Roberta Kaliňáka na vydanie zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1013). Dávam slovo poslancovi Kaliňákovi, aby návrh zákona uviedol.